**Poštovani roditelji,**

Odaberite nekoliko manjih predmeta koje dijete koristi– npr. četkica za zube, šampon, ručnik, sapun za ruke, fen za kosu, itd. Uzmite 2 predmeta (svaki u jednu ruku) i držite ih u zraku ispred djeteta. Imenujte svaki predmet i tražite da ponovi za vama. Recite mu neka vam pokaže pojedini predmet (npr. „Pokaži mi četkicu za zube“). Pitanje ponovite za svaki predmet.

Ukoliko dijete uspješno pokazuje imenovane predmete, postavite mu nekoliko pitanja koja se odnose na funkciju predmeta. Na primjer: „Čime peremo zube?“, „Čime peremo kosu?“, „Čime sušimo kosu?“, „Čime peremo ruke?“, itd.

Nakon toga zajedno pogledajte kartice u nastavku. Za svaku karticu ponovite gore navedena pitanja (pokazivanje imenovanog predmeta i pokazivanje predmeta s obzirom na njegovu funkciju). Pohvalite ga!



